《出山海关和张诗舲》
清代·乔重禧

跸路仙筹驿骑催，扶桑迎面晓霞开。雄关锁钥千山包，沧海朝宗万国来。

当日从龙多硕辅，即今射虎亟边才。长城诗思增怀古，策马相期上大台。

作者简介：江苏上海人，字鹭洲。精鉴别，周鼎汉砖、法书名画，入目立辨真伪。游京师，名公巨卿，折节与交，一时有才子之目。工书，其字颇为沪人所重。有《陔南池馆遗集》。